ยุน ซ็อก-ย็อล

ยุน ซ็อก-ย็อล (; เกิด 18 ธันวาคม พ.ศ. 2503) เป็นนักการเมืองชาวเกาหลีใต้ อดีตประธานาธิบดีเกาหลีใต้คนที่ 13 ระหว่าง พ.ศ. 2565 ถึง 2568 อดีตอัยการสูงสุดเกาหลีใต้ระหว่าง พ.ศ. 2562 ถึง 2564 ในรัฐบาลของมุน แจ-อิน

ยุนเกิดที่โซล จากนั้นเข้าเรียนที่มหาวิทยาลัยแห่งชาติโซล ในช่วงที่ดำรงตำแหน่งหัวหน้าอัยการ ยุนมีบทบาทสำคัญในการตัดสินลงโทษอดีตประธานาธิบดี พัก กึน-ฮเย ฐานใช้อำนาจในทางมิชอบ ยุนเป็นสมาชิกพรรคพลังประชาชน โดยเอาชนะอี แจ-มย็อง ผู้ท้าชิงจากพรรคประชาธิปไตยในการเลือกตั้งประธานาธิบดีเกาหลีใต้ พ.ศ. 2565 และมีกำหนดเข้ารับตำแหน่งประธานาธิบดีในวันที่ 10 พฤษภาคม พ.ศ. 2565

ในฐานะประธานาธิบดี ยุนได้รับคะแนนนิยมต่ำเป็นส่วนใหญ่ โดยในช่วงที่เขาดำรงตำแหน่งเกิดเหตุการณ์โศกนาฏกรรมการเบียดเสียดที่ฮาโลวีนในกรุงโซล พ.ศ. 2565 และวิกฤตการแพทย์ในเกาหลีใต้ พ.ศ. 2567 ซึ่งวิกฤตครั้งหลังยังคงดำเนินอยู่จนถึงเดือนธันวาคม พ.ศ. 2567 นักวิจารณ์กล่าวหาว่าในยุคของยุน เกาหลีใต้กำลังประสบกับการถดถอยทางประชาธิปไตยและการกลับมาของลัทธิเผด็จการ พรรคของเขาพ่ายแพ้อย่างถล่มทลายในเลือกตั้งสมาชิกรัฐสภาปี 2024 และอำนาจของเขาถูกประเมินว่าลดลงอย่างมาก

เมื่อวันที่ 3 ธันวาคม พ.ศ. 2567 ยุนประกาศกฎอัยการศึกในเกาหลีใต้ ซึ่งนับเป็นครั้งแรกที่มีการประกาศใช้ตั้งแต่ยุคเผด็จการทหารของชุนดูฮวานในปี 1980 เขาให้เหตุผลในการประกาศนี้โดยกล่าวหาว่าสมาชิกสภาผู้แทนราษฎรบางคนเป็นผู้สนับสนุนเกาหลีเหนือ อย่างไรก็ตาม ยุนยกเลิกกฎอัยการศึกหลังจากที่รัฐสภาผ่านมติฉุกเฉินเพื่อลบล้างการประกาศดังกล่าวเพียงไม่กี่ชั่วโมงหลังจากคำปราศรัยของเขา

เมื่อวันที่ 14 ธันวาคม พ.ศ. 2567 รัฐสภาเกาหลีใต้มีมติถอดถอนยุนออกจากตำแหน่งประธานาธิบดีด้วยมติ 204 ต่อ 85 เสียง จากสมาชิกสภาที่เข้าร่วมประชุมเพื่อถอดถอนประธานาธิบดีทั้งหมด 300 คน โดยในจำนวนนี้ 3 คน งดออกเสียง และอีก 8 คน เป็นบัตรเสีย ส่งผลให้ยุนต้องหยุดปฏิบัติหน้าที่ในทันที จากนั้นศาลรัฐธรรมนูญจะวินิจฉัยและลงมติว่า จะถอดถอนประธานาธิบดีหรือไม่ ซึ่งกระบวนการนี้ อาจต้องใช้เวลานานถึง 180 วัน

ในวันที่ 31 ธันวาคม พ.ศ. 2567 ยุนถูกออกหมายจับ และถูกจับกุมในอีกสิบห้าต่อวันต่อมา เขาเป็นประธานาธิบดีเกาหลีใต้คนแรกในประวัติศาสตร์ที่ถูกจับกุมขณะดำรงตำแหน่ง

วันที่ 4 เมษายน พ.ศ. 2568 ศาลรัฐธรรมนูญเกาหลีใต้ลงมติเป็นเอกฉันท์ถอดถอนยุนออกจากตำแหน่งจากเหตุประกาศกฎอัยการศึกเมื่อเดือนธันวาคม พ.ศ. 2567 มุน ฮยองแบ (Moon Hyung-bae) รักษาการหัวหน้าศาล เป็นผู้อ่านคำพิพากษาผ่านการถ่ายทอดสดในวันดังกล่าว ซึ่งมติดังกล่าวมีผลบังคับใช้ทันที โดยเกาหลีใต้จะต้องจัดการเลือกตั้งประธานาธิบดีภายใน 60 วัน โดยคาดว่าการเลือกตั้งจะมีขึ้นในวันที่ 3 มิถุนายน

สภาเกาหลีใต้ ได้ลงมติถอดถอนประธานาธิบดียุน ออกจากตำแหน่ง ช่วงกลางเดือนธันวาคมที่ผ่านมา ฐานกระทำการละเมิดรัฐธรรมนูญและกฎหมายด้วยการประกาศกฎอัยการศึกเมื่อวันที่ 3 ธันวาคม

ทั้งนี้ ศาลได้รับทราบข้อกล่าวหาทั้งหมด รวมทั้งข้อกล่าวหาที่ว่า นายยุนไม่ปฏิบัติตามข้อกำหนดทางกฎหมายในการประกาศกฎอัยการศึก และส่งกองกำลังไปยังสภานิติบัญญัติ เพื่อหยุดยั้งการลงมติของสมาชิกสภาให้ยกเลิกการประกาศกฏอัยการศึกในวันนั้นด้วย และได้ลงมติยืนตามมติของรัฐสภาให้ถอดถอนประธานาธิบดียุน

นายกรัฐมนตรีฮัน ด็อกซู จะยังคงดำรงตำแหน่งรักษาการประธานาธิบดีต่อไป จนกว่าประธานาธิบดีคนใหม่จะเข้ารับตำแหน่ง

 ชีวิตช่วงต้นและการศึกษา 
ยุนเกิดที่ Bomun-dong เขตซ็องบุก กรุงโซลใน พ.ศ. 2503 และเติบโตที่ Yeonhui-dong เขตซอแดมุน Yoon Ki-jung บิดาของเขา เกิดที่โนนซัน และเป็นศาสตราจารย์เกียรติคุณด้านเศรษฐศาสตร์ที่มหาวิทยาลัยย็อนเซและสมาชิกสภาวิทยาศาสตร์แห่งสาธารณรัฐเกาหลี ส่วน Choi Seong-ja มารดาของเขา เกิดที่คังนึง และเป็นอาจารย์ที่มหาวิทยาลัยสตรีอีฮวาก่อนลาออกจากตำแหน่งหลังแต่งงาน

ยุนได้รับการยกเว้นจากการเกณฑ์ทหารใน พ.ศ. 2525 เนื่องจากเป็น anisometropia (ความผิดปกติทางสายตาชนิดหนึ่ง) ภายหลังเขากล่าวว่าเนื่องด้วยอาการนี้ทำให้เขาไม่สามารถมีใบอนุญาตขับขี่ได้

 ชีวิตส่วนตัว 
ยุนสมรสกับคิม ค็อน-ฮีตั้งแต่ พ.ศ. 2555 ภริยาของเขากล่าวว่าเธอชอบให้เรียกเป็น "ภริยาหมายเลขหนึ่ง" แทน "สุภาพสตรีหมายเลขหนึ่ง"

ยุนเป็นประธานาธิบดีเกาหลีใต้คนที่ 4 ที่นับถือศาสนาคริสต์นิกายโรมันคาทอลิก หลังจากมุน แจ-อิน, โน มู-ฮย็อน (lapsed Catholic), คิม แด-จุง และโน แท-อู เขาได้รับบัพติศมาด้วยชื่อคริสต์ว่า "แอมโบรส" ยุนกับภริยาถูกกล่าวหาว่ามีความสัมพันธ์ใกล้ชิดกับเชมันเกาหลีผู้ถูกกล่าวหาว่าให้คำแนะนำพวกเขาเกี่ยวกับการตัดสินใจทางการบริหาร

 หมายเหตุ 

 อ้างอิง 

 แหล่งข้อมูลอื่น 




หมวดหมู่:นักการเมืองเกาหลีใต้
หมวดหมู่:ประธานาธิบดีเกาหลีใต้

หมวดหมู่:บุคคลจากโซล
หมวดหมู่:ศิษย์เก่าจากมหาวิทยาลัยแห่งชาติโซล